Source: http://epochtimes.ro/news/csm-vrea-sa-i-mai-taie-din-aripi-lui-tudorel-toader-proiect-soc-pentru-numirea-sefului-sefei-dna-si-nu-numai---275592
Timestamp: 2018-06-24 06:47:46+00:00

Document:
CSM vrea să-i mai taie din aripi lui Tudorel Toader. Proiect şoc pentru numirea şefului/şefei DNA şi nu numai | Epoch Times România
article 1 275592 100 88 interne important 0 0
CSM vrea să-i mai taie din aripi lui Tudorel Toader. Proiect şoc pentru numirea şefului/şefei DNA şi nu numai
Secţia de procurori a CSM ar trebui să fie forul care propune cine să fie numit în fruntea marilor parchete sau cine este revocat. Sau, măcar, avizul său ar trebui să fie obligatoriu, nu ignorat cum a fost când Tudorel Toader a cerut revocarea şefei DNA, arată Secţia de procurori a CSM.
Secţia pentru procurori a Consiliului Superior al Magistraturii (CSM) a decis joi sesizarea ministrului Tudorel Toader şi a lui Florin Iordache, preşedintele Comisiei Speciale comune, cerându-le acestora să modifice una dintre cele trei legi ale Justiţiei (legea 303) astfel încât Secţia de procurori a CSM să fie forul care-i propune pe şefii marilor parchete, inclusiv, bineînţeles, pe şeful DNA.
Deci propunerile pentru şefia marilor parchete ar urma să fie făcute de secţia de procurori, avizate de ministrul Justiţiei iar preşedintele României să facă numirea. La fel, revocările ar trebui făcute de preşedintele Iohannis, la cererea Secţiei de procurori a CSM şi avizate de ministrul Justiţiei.
CSM mai propune ca în măsura în care se apreciază că, totuşi, propunerea de selecţie în aceste funcţii trebuie să rămână atributul ministrului justiţiei, avizul CSM să devină obligatoriu.
Redăm comunicatul CSM
"În şedinţa din data de 12 iunie 2018 Secţia pentru procurori a Consiliului Superior al Magistraturii a hotărât sesizarea domnului Tudorel Toader, Ministrul justiţiei şi a domnului Florin Iordache, Preşedintele Comisiei Speciale comune a Camerei Deputaţilor şi Senatului pentru sistematizarea, unificarea şi asigurarea stabilităţii legislative în domeniul justiţiei, în legătură cu propunerea de modificare a dispoziţiilor art. 54 alin. (1) şi (4) din Legea nr.303/2004 privind statutul judecătorilor şi procurorilor, republicată, cu modificările şi completările ulterioare, care reglementează procedura de numire şi, respectiv, de revocare din cele mai înalte funcţii de conducere în cadrul Ministerului Public.
„Art. 54.- (1) Procurorul general al Parchetului de pe lângă Înalta Curte de Casaţie şi Justiţie, prim-adjunctul şi adjunctul acestuia, procurorul şef al Direcţiei Naţionale Anticorupţie, adjuncţii acestuia, procurorii şefi de secţie ai acestor parchete, precum şi procurorul şef al Direcţiei de Investigare a Infracţiunilor de Criminalitate Organizată şi Terorism şi adjuncţii acestuia sunt numiţi de Preşedintele României, la propunerea ministrului justiţiei, cu avizul conform al Secţiei pentru procurori a Consiliului Superior al Magistraturii, dintre procurorii care au o vechime minimă de 10 ani în funcţia de judecător sau procuror, pe o perioadă de 3 ani, cu posibilitatea reînvestirii o singură dată.

References: CSM 
 CSM 
 CSM 
 CSM 

CSM 
 CSM 
 CSM